标题：727年
中国纪年
727年，唐玄宗至道大圣大明孝皇帝开元十五年
历史大事
惩复逃户
开元十五年（七二七）二月制：诸州逃户，先经劝农使括定按比后，复有逃来者，随到准白丁例，输当年租庸，有征役者先差。
玄宗子孙诸王皆不出閤
初，太宗爱晋王（高宗李治）不使出閤；豫王（睿宗李旦）亦因武后少子，不出閤；温王（少帝重茂）乃中宗少于，年十七，犹居禁中。然其他子孙不皆如是，独玄宗不然。附苑城为诸子建十王宅（十王为庆、忠、棣、鄂、荣、仪、台、颍、永、济）及十六王宅（后增六王为盛、寿、陈、丰、常、凉），以宦官押之，就夹城内参问起居，皆不出閤。其后诸孙渐多，又置百孙院。即太子亦不另居东宫，而住玄宗所幸之别院。至开元十五年（七二七）按旧制，以诸子庆王潭等领州牧、刺史、都督、节度大使、大都护、经略使，实亦不出外，虽开府置官属，除侍读官可入内授书外，自余王府官属，但岁时通名问起居。至于藩镇官属，更不通名。
吐蕃毁瓜州城，独攻常乐不下
开元十五年（七二七）九月，吐蕃大将悉诺逻欲雪青海一败之耻，乃率部将莽布支攻陷瓜州（今玉门市之西），执唐刺史田元献及王君葵之父寿，进攻玉门军（今玉门市之北）。另纵所虏俘众使归凉州，谓君葵曰：“将军常以忠勇许国，何不一战?”君葵登城西望而泣，竟不敢出兵。莽布支别攻常乐县（今安西之南），县令贾师顺帅众拒守。及瓜州陷，悉诺逻移兵会攻之，旬余日，吐蕃力尽，不能克。使人劝降，师顺不从。吐蕃曰：“明府既不降，宜敛城中财相赠，吾等当退。”师顺请脱士卒衣，悉诺逻知无财，乃引去，毁瓜州城。师顺乘时遽开常乐城门，收器械，修守备。吐蕃果复遣精骑还，视城中，知有备，乃去。
王君葵奏流铁勒四都督于岭外
初，突厥默啜迫夺铁勒之地，故回纥、契苾、思结与浑四部（姓）渡碛徙居甘、凉之间。王君葵未遇时，往来四部，为其所轻。及官河西节度使（驻凉州），以法绳之。四部耻怨，密遣使诣东都自诉。君葵知之，遽发驿奏“四部难制，潜有叛计。”玄宗遣中使来查，四部受屈不得直。开元十五年（七二七）九月，原瀚海大都督、回纥承宗流瀼州（今广西上思县），浑大德流吉州，贺兰都督契苾承明流藤州，庐山都督思结归国流琼州。而以回纥伏帝难为瀚海大都督。
许与突厥于西受降城设缣马互市
开元十五年（七二七）闰九月，突厥毗伽可汗遣其大臣梅录啜来朝，献名马三十匹。时吐蕃与毗伽书，私约与毗伽同时入寇，毗伽并献其书。玄宗嘉其诚，宴梅录啜于紫宸殿，厚予赏赐。且许于朔方军西受降城为互市之所，每年赍缣帛数十万匹以易戎马，由是国马益壮。
赵颐贞两破吐蕃
开元十五年（七二七）闰九月，吐蕃赞普与突骑施苏禄可汗共围安西城（今新疆库车），安西副大都护赵颐贞击破之。明年正月，赵颐贞再败吐蕃于曲子城。
王君葵为回纥护输所害
回纥承宗既流瀼州，其族子护输纠合党众为承宗报仇。会吐蕃遣使间道诣突厥，王君葵帅精骑邀之于肃州（今酒泉）。时在开元十五年闰九月，君葵还至甘州南之巩笔驿，护输伏兵突起，夺君葵旌节，先杀其判官宋贞，剖其心曰：“始谋者是你。”君葵帅左右数十人力战，自朝至暮，左右尽死。护输杀君葵，载其尸奔吐蕃，凉州兵追击之，护输弃尸而逃。
萧嵩继任河西节度，力挽危局
王君葵丧败，河、陇震骇。开元十五年（七二七）十月，朝廷以朔方节度使萧嵩为河西节度使。嵩引刑部员外郎裴宽（漼之从弟）为判官，与君葵判官牛仙客俱掌军政，人心渐安。嵩又奏以建康军（今甘肃临泽西北）使张守珪为瓜州刺史。时瓜州城已为吐蕃所毁，守珪帅余众筑故城，板干才立，吐蕃猝至，城中相顾失色，莫有斗志。守珪曰：“彼众我寡，又疮痍之余，不可以矢刃相持，当以奇计取胜。”乃于城上置酒作乐，虏疑其有备，不敢攻而退。守珪纵兵击之，虏败走，守珪乃修复城市，收合流散，皆复旧业。朝廷嘉其功，十一月，改瓜州为都督府，以守珪为都督。悉诺逻威名甚盛，萧嵩纵反间于吐蕃，云悉诺逻与中国通谋，吐蕃赞普召而诛之，于是吐蕃势力少衰。
集陇右、河西及关中、朔方兵以防吐蕃
开元十五年（七二七）十二月，制以吐蕃大为边患，令陇右道（治鄯州）及诸军团兵五万六千人、河西道（治凉州）及诸军团兵四万人，又征关中兵万人集临洮，朔方兵万人集会州（甘肃靖远）防秋。至冬初，无寇而罢；伺虏入寇，互出兵腹背击之。
开元报状兴起
据唐人孙樵《经纬集卷三·读开元杂报》所举“某日皇帝亲耕藉田，行九推礼。”（按系开元二十三）“某日诸番君长请扈从封禅。”“某日皇帝自东封还。”（按均系开元十三）虽然都是“系日条事，不立首末”，但所叙确系开元时事；故知孙樵所读杂报，确开元报状。又据中唐以后人诗文笔记，已有称“报状”者（见王建《赠华州郑大夫》诗、李德裕《论幽州事宜状》），称“邸报”者（见《全唐诗话·韩翃条》），或简称“报”者（见杜牧《与人论谏书》）。叫做“报”，显然是向外报导；用“邸”字，显然是由官办；“状”，义同牒，显指公布的文件；“杂”是指内容，“条”是指书写形式。由此可以推知，开元年间兴起的“报状”，正是由朝廷（如中书省）主办，逐日逐条抄录、向外公布的原始形态报纸；在此以前，尚无更早的文献记载，所以可视为中国报纸的萌芽。
苏颋卒
颋（六七0至七二七）字廷硕，武功人，瓌子。幼敏悟，第进士，累官中书舍人。玄宗平难，颋受诏口授如流，书吏至白腕脱。开元中与宋璟同相，能助璟成功业。罢为礼部尚书卒，谥文宪，袭许国公。璟以文章显，与张说并称“燕许大手笔”。
司马承祯卒
承祯（六三九至七二七）字子微，号白云，温人。师潘师正，受辟谷导引术。开元中再被诏命，由天台移居王屋，并令以三体写《老子》，刊正文句，定著五千三百八十字为真本。张九龄、张说等皆师之，开元十五年又召入都卒，赠银青光禄大夫，谥贞一先生。
一行卒
僧一行（六八三至七二七），本名张遂，系太宗功臣张公谨之孙，魏州昌乐（今河南南乐）人。博综经典，兼通历算。从善无畏笔受《大日经》，并作“疏”，为中国佛教密宗（即真言宗）之祖。另著《大衍历》、《后魏书·天文志》等。卒谥大慧禅师，玄宗亲为制碑文，亲书于石。
《资治通鉴》记载
玄宗至道大圣大明孝皇帝中之上开元十五年（丁卯，公元七二七年） 
春，正月，辛丑，凉州都督王君B134破吐蕃于青海之西。 
初，吐蕃自恃其强，致书用敌国礼，辞指悖慢，上意常怒之。返自东封，张说言于上曰：“吐蕃无礼，诚宜诛夷，但连兵十馀年，甘、凉、河、鄯、不胜其弊，虽师屡捷，所得不偿所亡。闻其悔过求和，愿听其款服，以纾边人。”上曰：“俟吾与王君B134议之。”说退，谓源乾曜曰：“君[B134]勇而无谋，常思侥幸，若二国和亲，何以为功！吾言必不用矣。”及君B134入朝，果请深入讨之。 
去冬，吐蕃大将悉诺逻寇大斗谷，进攻甘州，焚掠而去。君B134度其兵疲，勒兵蹑其后。会大雪，虏冻死者甚众，自积石军西归。君B134先遣人间道入虏境，烧道旁草。悉诺逻至大非川，欲休士马，而野草皆尽，马死过半。君B134与秦州都督张景顺追之，及于青海之西，乘冰而度。悉诺逻已去，破其后军，获其辎重羊马万计而还。君B134以功迁左羽林大将军，拜其父寿为少府监致仕。上由是益事边功。 
初，洛阳人刘宗器上言，请塞汜水旧汴口，更于荧泽引河入汴；擢宗器为左卫率府胄曹。至是，新渠填塞不通，贬宗器为循州安怀戍主。命将作大匠范安及发河南、怀、郑、汴、滑、卫三万人疏旧渠，旬日而毕。 
御史大夫崔隐甫、中丞宇文融，恐右丞相张说复用，数奏毁之，各为朋党。上恶之，二月，乙巳，制说致仕，隐甫免官侍母，融出为魏州刺史。 
乙卯，制：“诸州逃户，先经劝农使括定按比后复有逃来者，随到准白丁例输当年租庸，有征役得先差。” 
夏，五月，癸西，上悉以诸子庆王潭等领州牧、刺史、都督、节度大使、大都护、经略使，实不出外。 
初，太宗爱晋王，不使出阁；豫王亦以武后少子不出阁，及自皇嗣为相王，始出阁。中宗之世，谯王以失爱，谪居外州；温王年十七，犹居禁中。上即位，附苑城为十王宅，以居皇子，宦官押之，就夹城参起居，自是不复出阁；虽开府置官属及领籓镇，惟侍读时入授书，自馀王府官属，但岁时通名起居；其籓镇官属，亦不通名。及诸孙浸多，不置百孙院。太子亦不居东宫，常在乘舆所幸之别院。 
上命妃嫔以下宫中育蚕，欲使之知女功。丁酉，夏至，赐贵近丝，人一綟。 
秋，七月，戊寅，冀州河溢。 
己卯，礼部尚书许文宪公苏颋薨。 
九月，丙子，吐蕃大将悉诺逻恭禄及烛龙莽布支攻陷瓜州，执刺史田元献及河西节度使王君B134之父，进攻玉门军；纵所虏僧伽归凉州，谓君[B134]曰：“将军常以忠通许国，何不一战！”君B134登城西望而泣，竟不敢不兵。莽布支别攻常乐县，县令贾师顺帅众拒守。及瓜州陷，悉诺逻悉兵会攻之。旬馀日，吐蕃力尽，不能克，使人说降之；不从。吐蕃曰：“明府既不降，宜敛城中财相赠，吾当退。”师顺请脱士卒衣；悉诺逻知无财，乃引去，毁瓜州城。师顺遽开门，收器械，修守备；虏果复遣精骑还，视城中，知有备，乃去。师顺，岐州人也。 
初，突厥默啜之强也，迫夺铁勒之地，故回纥、契苾、思结、浑四部度碛徙居甘、凉之间以避之。王君B134微时，往来四部，为其所轻；及为河西节度使，以法绳之。四部耻怨，密遣使诣东都自诉。君B134遽发驿奏“四部难制，潜有叛计。”上遣中使往察之，诸部竟不得直。于是瀚海大都督回纥承宗流瀼州，浑大德流吉州，贺兰都督契苾承明流藤州，卢山都督思结归国流琼州；以回纥伏帝难为瀚海大都督。己卯，贬右散骑常侍李令问为抚州别驾，坐其子与承宗交游故也。 
丙戌，突厥毘伽可汗遣其大臣梅禄啜入贡。吐蕃之寇瓜州也，遗毘伽书，欲与之俱入寇，毘伽并献其书。上嘉之，听于西受降城为互市，每岁赍缣帛数十万匹就市戎马，以助军旅，且为监牧之种，由是国马益壮焉。 
闰月，庚子，吐蕃赞普与突骑施苏禄围安西城，安西副大都护赵颐贞击破之。回纥承宗族子瀚海司马护输，纠合党众为承宗报仇。会吐蕃遣使间道诣突厥，王君B134帅精骑邀之于肃州。还，至甘州南巩笔驿，护输伏兵突起，夺君[B134]旌节，先杀其判官宋贞，剖其心曰：“始谋者汝也。”君B134帅左右数十人力战，自朝至晡，左右尽死。护输杀君B134，载其尸奔吐蕃；凉州兵追及之，护输弃尸而走。 
庚申，车驾发东都，冬，己卯，至西京。 
辛巳，以左金吾卫大将军信安王祎为朔方节度等副大使。祎，恪之孙也。以朔方节度使萧嵩为河西节度等副大使。时王君B134新败，河、陇震骇。嵩引刑部员外郎裴宽为判官，与君B134判官牛仙客俱掌军政，人心浸安。宽，漼之从弟也。仙客本鹑觚小吏，以才干军功累迁至河西节度判官，为君B134腹心。 
嵩又奏以建康军使河北张守珪为瓜州刺史，帅馀众筑故城。板干裁立，吐蕃猝至，城中相顾失色，莫有斗志。守珪曰：“彼众我寡，人疮痍之馀，不可以矢刃相持，当以奇计取胜。”乃于城上置酒作乐。虏疑其有备，不敢攻而退。守珪纵兵击之，虏败走。守珪乃修复城市，收合流散，皆复旧业。朝廷嘉其功，以瓜州为都督府，以守珪为都督。悉诺逻威名甚盛，萧嵩纵反间于吐蕃，云与中国通谋，赞普召而诛之；吐蕃由是少衰。 
十二月，戊寅，制以吐蕃为边患，令陇右道及诸军团兵五万六千人，河西道及诸军团兵四万人，又征关中兵万人集临洮，朔方兵二万人集会州防秋，至冬初，无寇而罢；伺虏入寇，互出兵腹背击之。 
乙亥，上幸骊山温泉；丙戌，还宫。